लोग शादी करने से पहले ही ‘एग्रीमेंट’ बना रहे हैं कि ‘जब हम अलग होंगे, तो इस घर में किसके हिस्से में क्या होगा?’ आखिर दो लोग इस तरह कैसे रह सकते हैं? लेकिन यहाँ फिर भी इस बात की खुशी है कि दो लोग एक हो रहे हैं और जीवन का आंनद ले रहे हैं। हो सकता है कि कुछ समय बाद आपस में लड़ाई हो। फिर भी इस बात की खुशी तो है कि आप दो जिंदगियों को एक साथ जोड़ रहे हैं। लेकिन जब आप बराबरी के नाम पर शंकालु होकर जिंदगी में प्रवेश करते हैं, तो कभी भी आप एक दूसरे को जानने का आनंद, एक दूसरे से घुलने-मिलने की खुशी, एक दूसरे के साथ एक होने का मतलब जान ही नहीं पाएंगे। ऐसा समानता की गलत सोच के चलते होता है। समानता की तो आपको बात भी नहीं करनी चाहिए। हमें एक दूसरे के प्रति अपनी जिम्मेदारियों की बात करनी चाहिए।